Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,	13. jaanuar 2005 nr 32

Arvamuse andmine maaüksuse,
asukohaga Tallinna mnt 56, Haapsalu
riigi omandisse jätmiseks

Läbi vaadanud Riigi Maa-ameti 25.10.2004 Haapsalu Linnavalitsusele esitatud taotluse nr 6-4/11886 “Maa riigi omandisse jätmise taotlus” ja 30.12.2004 kirja nr 6-4/11887 “Maa riigi omandisse jätmise menetluse jätkamine”, milledes soovitakse arvata riigi maareservi maareformi seaduse § 31 lõike 1 punkti 8 alusel Haapsalu linnas Tallinna maanteel 933 m^2 suurune maaüksus, Haapsalu Linnavalitsus tuvastas, et taotletav maa on maareformi läbimata maa, maa senine maakasutusõigus on määratud Teeninduskooperatiivile “Reklaam”. Krunt on senini hoonestamata ja ehitusluba ei ole taotletud. Teeninduskooperatiiv “Reklaam” on loobunud maakasutusest ja ettevõte on likvideeritud. Tallinna mnt 56 maale ei ole esitatud teiste isikute taotlusi maa omandamiseks.
Juhindudes maareformi seaduse § 31 lõike 1 punktist 8, Eesti Vabariigi Valitsuse 03.09.1996 määrusega nr 226  kinnitatud “Maa riigi omandisse jätmise korrast”,  Eesti Vabariigi Valitsuse määrusega nr 36 kinnitatud “Katastriüksuse sihtotstarvete liigid ja nende määramise alused”, kohaliku omavalitsuse korralduse seaduse § 6 lõike 3 punktist 1, §§-dest 30, 31, Haapsalu põhimääruse §§-dest 35, 63 ja haldusmenetluse seadusest Haapsalu Linnavalitsus

k o r r a l d a b:

1.	Nõustuda maaüksuse, asukohaga Tallinna mnt 56, Haapsalu, Lääne maakond, pindala 933 m^2, riigi omandisse jätmisega (asendiplaan lisatud).
2.	Määrata riigi omandisse jääva maa sihtotstarbeks väikeelamumaa (EE, 0010).
3.	Korraldus teha Riigi Maa-ametile (Mustamäe tee 51, 10602 Tallinn) teatavaks korralduse koopia saatmisega posti teel, linnavalitsuse maanõunikule (A. Ulm) koopia üleandmisega allkirja vastu.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär